Idmun Distan

Idmun Distan (19 Yanayr 1872 – 27 Dujanbr 1940) ikka tt inn iga yan unsgmuḍ (orientalist) ansɛṛab (Arabist), ansmaziɣ, ig amzwaru ad yamẓ asɣim n tmaziɣt ɣ Usinag Anamur n Tutlayin d Tɣrmiwin Tigmuḍanin (INALCO).

 Taridirt 
Ikka tt inn Distan ɣ tuddma iga aslmad ɣ Dub, immatti s Dzayr (Tamdint) afad ad iskr asanun nns ɣ Tinml Tagamant n Buzarya. Issɣra ɣ Tinml Tafṛansist n usuk n Munbuli zɣ 1894. Ig aslmad n Tamassanin Tigamanin d Tjyugrafit ɣ Lmdrst n Tlmsan ddaw ubdad n Wilyam Marci d Alfrid Bil (1902-1907), ibdu tawwuri nns f tɣuri n tantala n Ayt Snus nna illan tama n uwttu n Lmɣrib. Amawal da igan tayafut n twwuri nns iga sul asaɣul ar ass ad.Destaing, Edmond. Dictionnaire français-berbère, dialecte des Beni Snous, Paris, Leroux, 1914.

Ittufka as usɣim n unmhal n Tmrst nna bḥḥra ittuskarn ɣ San Lwis, Ssinigal ɣ 1907, yamẓ tamhla n Tmdrst n Ddzayr dffir n Wilyam Marci ɣ 1910. ɣ 1914, ittyufka as usɣim Amaziɣ nna ittyuskarn  ɣ Tinml n tutlayin tigmuḍanin. Zɣ 1921, issɣra Taɛṛabt n Tfriqt n Ugafa ɣ Tinml Takulunyalt. Immut ɣ 27 Dujanbir 1940 ɣ tgmmi nns ɣ Hay li-Ṛuẓ s tmntilt n umalaray nna t iɣʷmn ɣ Ddzayr.Claude Lefébure, « Destaing, Edmond », in François Pouillon (dir.), Dictionnaire des orientalistes de langue française, Paris, Karthala, 2008, .

 Tiwwuriwin 

 1905: L'Ennayer chez les Beni Snous, Revue Africaine n° 256.
 1907: Etude sur le dialecte berbère des Beni-Snous. Paris, E. Leroux.
 1914: Dictionnaire français-berbère, dialecte des Beni Snous. Paris, Leroux.
 1920: Vocabulaire français-berbère : Étude sur la Tachelhît du Soûs.
 1920: Étude sur le dialecte berbère des Aït Seghrouchen (moyen atlas marocain).
 1940: Textes berbères en parler des Chleuḥs du Sous (Maroc).

 Tisaɣulin 

Taggayt:Insmaziɣn
Taggayt:Timttanin n 1940
Taggayt:Mddn zɣ Dub
Taggayt:Mddn lulnin ɣ 1872